Ir-Regolament tal-Kummissjoni (KE) Nru 305/2002
tat-18 ta' Frar 2002
li jemenda r-Regolament (KE) Nru 94/2002 li jistabbilixxi regoli dettaljati biex jiġi applikat ir-Regolament tal-Kunsill (KE) Nru 2826/2000 dwar l-informazzjoni u l-azzjonijiet li jinkoraġġixxu l-prodotti tal-biedja fis-suq intern.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitá Ewropea,
Wara li kkunsidrat ir-Regolament tal-Kunsill (KE) Nru 2826/2000 tad-19 ta' Diċembru 2000 dwar l-informazzjoni u l-azzjonijiet li jnkoraġġixxu l-prodotti tal-biedja fis-suq intern [1], u b'mod partikolari l-Artikoli 12 u 16 tiegħu,
Billi:
(1) L-Anness I(b) tar-Regolament tal-Kunsill (KE) Nru 94/2002 [2] jinkludi xtieli ħajjin u prodotti tal-florikultura fost il-prodotti li jistgħu jgawdu minn miżuri promozzjonali. Iżda, ir-Regolament ma jinkludix il-linji gwida għal dan is-settur fl-Anness III tiegħu.
(2) Għandhom għalhekk jiġu stabbiliti linji gwida li jfasslu politika ġenerali għall-kampanji li jridu jsiru għas-settur tax-xtieli ħajjin u għall-prodotti tal-florikultura.
(3) Il-linji gwida joffru indikaturi ġenerali lejn il-miri u l-iskopijiet li jridu jintlaħqu, il-messaġġi ewlenin u l-istrumenti li jridu jintużaw, iż-żmien kemm idumu l-miżuri u l-budget indikattiv għalihom.
(4) Il-linji gwida jieħdu in konsiderazzjoni kemm il-qagħda fis-suq kif ukoll ir-riżultati ta' l-istima tal-kampanji promozzjonali li tmexxew mill-1997 sa l-2000.
(5) Fl-aħħarnett, fuq it-talba ta' numru ta' l-Istati Membri, l-informazzjoni li tinstab fl-Anness II għar-Regolament imsemmi aktar 'il fuq għandha tiġi aġġornata.
(6) Il-miżuri previsti f'dan ir-Regolament jaqblu ma’ l-opinjonji tal-laqgħa konġunta tal-Kumitati tat-Tmexxija - Promozzjoni ta' prodotti tal-biedja
ADOTTAT DAN IR-REGOLAMENT:
Artikolu 1
It-test ta' l-Anness I ta' dan ir-Regolament huwa miżjud ma' l-Anness III tar-Regolament (KE) Nru 94/2002.
Artikolu 2
L-Anness tar-Regolament (KEE) Nru 94/2002 huwa sostitwit bl-Anness ta' dan ir-Regolament.
Artikolu 3
Dan ir-Regolament jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal- Komunitajiet Ewropej.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, 20 ta' Diċembru 1996.